
RAPORT DE SPECIALITATE
privind aprobarea suplimentării rezervei de implementare destinată reechilibrării contractului de furnizare nr. 103/2019 aferent proiectului  ,,Înnoirea flotei de tramvaie”


            Având în vedere Referatul de aprobare a proiectului de hotărâre nr. TMI2023-003797/19.07.2023
 a Primarului Municipiului Timișoara și Proiectul de hotărâre privind aprobarea suplimentării rezervei de implementare destinată reechilibrării contractului de furnizare nr. 103/2019 aferent proiectului  ,,Înnoirea flotei de tramvaie”, facem următoarele precizări:
Proiectul „Înnoirea flotei de tramvaie”  propune achiziţionarea a 16 de tramvaie noi articulate cu podea coborîtă, acționate prin invertoare și motoare asincrone de curent alternativ, alimentate de la rețea de contact sau dintr-o unitate de stocare a energiei electrice (montată în tramvai), cu post de conducere la un singur capăt și uși de acces pe partea dreaptă față de direcția de mers înainte, cu posibilitatea de suplimentare cu încă 24 de tramvaie în baza art. 221 alin (1) litera a) din Legea nr. 98/2016 cu toate completările şi modificările ulterioare.
Între Municipiul Timişoara în calitate de Achizitor şi BOZANKAYA OTOMOTIV MAK. IML. ITH. VE IHR A.S. în calitate de Furnizor, s-a încheiat şi este în derulare Contractul de furnizare nr. 103/26.07.2019  în valoare de 155.790.000 lei fără TVA. 
Prin Ordonanţa de Urgenţă nr. 64/2022 se reglementează unele măsuri pentru ajustarea preţurilor necesare actualizării costurilor investiţiei în contractele de achiziţie publică/contractele sectoriale/acordurile-cadru, precum şi în alte categorii de contracte, respectiv pentru ajustarea devizelor generale de investiţii în cadrul contractelor de finanţare care au asigurate sursele financiare parţial sau integral din fonduri externe nerambursabile.
În conformitate cu prevederile art. 3 alin. (1) din OUG nr. 64/2022, preţul contractelor de achiziţie publică aferente proiectelor de investiţii finanţate integral sau parţial din fonduri externe nerambursabile, aflate în derulare la data intrării în vigoare a ordonanţei de urgenţă, se ajustează în condiţiile acesteia, pentru a ţine seama de unele creşteri sau diminuări de costuri pe baza cărora s-a fundamentat preţul contractelor de achiziţie şi care nu au putut fi prevăzute de ofertanţi la data elaborării ofertelor, chiar dacă preţurile contractelor sunt ferme sau formulele de ajustare a preţului au fost cuprinse în documentaţiile de atribuire, din cauza caracterului imprevizibil al acestor creşteri sau diminuări de costuri.
Potrivit punctului (ii), alin. (2) din art. 3 a OUG nr. 64/2022, prevederile se aplică contractelor de achiziţie publică de produse, definite la  şi , cu modificările şi completările ulterioare, care au ca obiect active fixe corporale, aşa cum sunt reglementate de  pentru aprobarea Catalogului privind clasificarea şi duratele normale de funcţionare a mijloacelor fixe, cu modificările şi completările ulterioare.
În Catalogul privind clasificarea şi duratele normale de funcţionare a mijloacelor fixe aprobat prin Hotărârea Guvernului nr. 2.139/2004, se regăsesc, în grupa 2, subgrupa 2.3.5 – Mijloace de transport electric urban pe sine, 2.3.5.1. Mijloace de transport electric urban pe şine.
Preţul contractului de furnizare nr. 103/2019 a fost majorat cu 48.684.375 lei, fără TVA prin achiziţia unui număr suplimentar de 5 tramvaie conform clauzelor acestuia, prin actul adiţional nr. 1/04.06.2020. Astfel, preţul contractului este 204.474.375,00 lei, fără TVA.
Conform clauzelor contractului, cantitatea care urmează a fi furnizată prin contractul de furnizare nr. 103/2019 este de 16 bucăţi, cu posibilitatea de suplimentare cu încă 24 de tramvaie în baza art. 221 alin (1) litera a) din Legea nr. 98/2016, cu toate completările şi modificările ulterioare. 
Până la data întocmirii Actului aditional nr.2 au fost achitate un număr de 6 tramvaie, urmând a fi a livrate un număr de 15 tramvaie pentru care se ajustează valoarea contractului nr. 103/2019. Astfel, restul rămas de executat a fost de 146.053.125,00 lei, fără TVA.
Ajustarea stabilită conform prevederilor Ordonanţei de Urgenţă nr. 64/2022 se realizează exclusiv pentru restul rămas de furnizat la data intrării în vigoare a acesteia, până la furnizarea integrală şi recepţionarea produselor achiziţionate, conform prevederilor contractuale aferente proiectului de investiţii ,,Înnoirea flotei de tramvaie”.
Ajustarea se aplică la fiecare solicitare de plată, pe restul perioadei de derulare a contractului pentru următoarele categorii de contracte:
b) contractele definite potrivit art. 3 alin. (2) lit. b) încheiate cu preţ ferm sau cu preţ ferm şi formulă de ajustare a preţului sau cu formulă de ajustare a preţului, dacă formula de ajustare a preţului prevăzută de prezenta ordonanţă de urgenţă este necesară pentru reechilibrarea condiţiilor contractuale şi finalizarea implementării proiectelor.
	În conformitate cu prevederile art. 9 din OUG nr. 64/2022: 
- beneficiarii fondurilor externe nerambursabile constituie o rezervă de implementare, în limitele şi condiţiile prevăzute de ordonanţa de urgenţă, destinată plăţii ajustărilor de preţ ale contractelor de achiziţie publică prin încheierea de act adiţional la contractul de achiziţie publică, în limitele şi condiţiile prevăzute de prezenta ordonanţă de urgenţă.
- beneficiarii fondurilor externe nerambursabile încheie acte adiţionale la contractele de achiziţie după parcurgerea etapelor prevăzute la art. 10.
- rezerva de implementare pentru reechilibrarea contractelor se constituie iniţial, în procent de până la 23% din valoarea restului de executat a contractului de achiziţie, la momentul intrării în vigoare a ordonanţei de urgenţă şi poate fi utilizată numai pentru plata diferenţelor de preţ aferente ajustării preţului contractelor de achiziţie, fără a depăşi pragurile stabilite de lege (50% din valoarea contractului).
- pe parcursul derulării contractelor, rezerva de implementare destinată plăţii ajustărilor de preţ se poate suplimenta cu procente de până la 10% din valoarea restului de executat a contractului de achiziţie, la data solicitării, prin încheierea de acte adiţionale la contracte, fără a depăşi pragurile stabilite de lege (50% din valoarea  contractului).
- suplimentarea rezervei de implementare poate avea loc numai dacă au fost efectuate plăţi de minimum 75% din valoarea rezervei. Suplimentarea rezervei de implementare nu poate conduce la depăşirea pragurilor stabilite de lege (50% din valoarea contractului).
- beneficiarii fondurilor externe nerambursabile au obligaţia de a ţine o evidenţă distinctă a rezervei de implementare destinate plăţii ajustărilor de preţ, atât la momentul constituirii acesteia, cât şi ulterior, prin suplimentare şi operarea plăţilor necesare finanţării ajustărilor de preţ.
- rezerva de implementare destinată finanţării ajustărilor de preţ face parte din valoarea investiţiei de bază şi se include în mod corespunzător în devizul general de investiţii reglementat de , cu modificările şi completările ulterioare.
- rezerva de implementare majorează valoarea costului investiţiei şi se include în indicatorii tehnico-economici ai investiţiei a căror valoare se regularizează potrivit art. 11 alin. (6).
- evidenţierea plăţilor în cadrul rezervei de implementare se determină ca diferenţă între valoarea fiecărei plăţi actualizată cu ajustările de preţ şi valoarea neactualizată cu ajustarea de preţ.
Prin HCL nr. 290/21.06.2022, a fost aprobată rezerva de implementare destinatã reechilibrãrii  contractului în sumă de 27.954.568,05 lei, reprezentâtnd un procent de ajustare (provizoriu) – 19,14%, fără TVA. 
Pe cale de consecință, s-a incheiat Actul aditional nr.2 din 25.07.2022 prin care a fost introdusă formula de ajustare a prețului care se aplică la fiecare situație de plată, la restul rămas de excutat, până la finalizarea obiectivului de investiții.
De asemenea, a fot incheiat Actul aditional nr.3 din 11.08.2022, conform caruia furnizorul se obliga sa furnizeze un numar de 2 tramvaie conform proiectului “Innoirea flotei de tramvaie” in conformitate cu documentatia de atribuire si caietul de sarcini, iar prin Actul aditional nr. 4 din 29.11.2022 furnizorul se obliga sa furnizeze, suplimentar, un numar de 17 tramvaie, cu modificarea corespunzatoare a pretului contractului de furnizare.
Până la data întocmirii prezentei au fost efectuate plăţi în suma de 23.170.937,54 lei (fără TVA) din rezerva de implementare constituită conform HCL nr. 290 din data de 21.06.2022, in suma de 27.954.568,05 lei, destinatã reechilibrãrii  Contractului de furnizare nr.103 din 26.07.2019, pentru tramvaiele furnizate.
Conform prevederilor art. 9 din OUG nr. 64/2022 rezerva de implementare pentru reechilibrarea contractelor s-a constituit iniţial, în procent de până la 23% din valoarea restului de executat a contractului de achiziţie, la momentul intrării în vigoare a ordonanţei de urgenţă. Suplimentarea rezervei de implementare poate avea loc numai dacă au fost efectuate plăţi de minimum 75% din valoarea rezervei. 
Plăţile efectuate în procent de 82,88%, reprezintă peste 75% din valoarea rezervei aprobate inițial. Suplimentarea rezervei de implementare nu va conduce la depăşirea pragurilor prevăzute de legislaţia în vigoare.
Astfel, pentru continuarea derulării Contractului de  furnizare nr.103 din 26.07.2019, aferent proiectului ,,Înnoirea flotei de tramvaie” valoarea rezervei de implementare constituită inițial se suplimentează cu suma de 21.907.968,75 lei fără TVA respectiv 26.070.482,81 lei cu TVA.

             Având în vedere, cele mai sus prezentate, 


PROPUNEM:

Suplimentarea rezervei de implementare pentru reechilibrarea contractului cu suma de 21.907.968,75 lei fara TVA, respectiv 26.070.482,81 lei cu TVA, reprezentând un procent de 15 % din valoarea restului de executat a contractului, la momentul intrării în vigoare a OUG nr. 64/2022.



       Manager proiect,
       Mihai FLORESCU

        
            
           Responsabil tehnic,                         Responsabil juridic,                   Responsabil financiar,
       SZABO Georgeta-Clara                       Teodora GENTIMIR                      Steliana STANCIU

